Hola Maria,
Els noms dels carrers intentem que coincidisquen amb el Cadstre perquè moltes vegades és l'única font que tenim. Però tu tens un coneixement més real, així que deixarem els noms que tu has indicat a OSM. Quan afegisca les adreces dels portals, introduiré el nom del carrer d'OSM i no el del Cadastre.

Sobre el temps, jo crec que en dos mesos estaria fet. Pots mirar com ha quedat Benlloc. La següent pàgina web t'ajudarà a comparar el detall dels edificis de Benlloc i els actuals de Borriana: https://demo.f4map.com/#lat=39.8901569&lon=-0.0838487&zoom=19&camera.theta=46.164&camera.phi=-13.367

Després de fer la importació, podràs corregir el que consideres, però ja t'avance que la meua intenció és resituar els edificis del Cadastre perquè sabem que, de vegades, tenen un desplaçament. Aquest desplaçament estem obligats a realitzar-lo amb l'ortofoto del PNOA.

Ahir vaig aprofitar per a corregir el nom principal d'alguns carrers de Borriana que estaven en castellà (he mantingut la informació en l'etiqueta de la traducció 'name:es=*').

Estem en contacte. Salutacions i gràcies per l'interès.

Jordi Miró